প্রাক্তন পড়ুয়াদের জন্য যাদবপুরের হস্টেলের দরজা বন্ধ

কলকাতা: হস্টেল পড়ুয়াদের ( Hostel student) জন্য বড় সিদ্ধান্ত নিল যাদবপুর বিশ্ববিদ্যালয় (Jadavpur University)। ২০২৩ সালে যাদবপুর বিশ্ববিদ্যালয়ে হস্টেল থেকে পড়ে মৃত্যু হয়েছিল প্রথম বর্ষের ছাত্রের। ঘটনায় তোলপাড় হয়ে ছিল রাজ্য। অভিযোগ উঠেছিল, র‌্যাগিংয়ের (Ragging) জেরে ওই ছাত্রের মৃত্যু হয়েছিল। সেই ঘটনার পর বিশ্ববিদ্যালয় কর্তৃপক্ষ এবার আরও কড়া পদক্ষেপ নিয়েছে। আর আর হস্টেল দখল করে বসে থাকতে পারবেন না বিশ্ববিদ্যালয়ের প্রাক্তন পড়ুয়ারা। পড়াশোনা শেষ হলেই সাত দিনের মধ্য়েই লোটাকম্পল গুটিয়ে ফিরে যেতে হবে বাড়ি। এই মর্মে একটি নির্দেশিকা জারি করেছে বিশ্ববিদ্যালয় কর্তৃপক্ষ।

আরও পড়ুন: তৃণমূল সবেতেই বলে, এটা হতে দেব না, কটাক্ষ মোদির

গত বছর যাদবপুর বিশ্ববিদ্যালয়ে মেন হস্টেলের চারতলা থেকে পড়ে মৃত্যু হয়েছিল বাংলা বিভাগের প্রথম বর্ষের ছাত্রের। অভিযোগ উঠে ছিল হস্টেলের সিনিয়র দাদাদের বিরুদ্ধে। এও শোনা গিয়েছে পড়াশোনা শেষ হয়ে গেলও দীর্ঘদিন হস্টেলের ঘর দখল করে পড়ে থাকতেন প্রাক্তন পড়ুয়ারা। শুধু যাদবপুর বিশ্ববিদ্যালয়ের নয়, রাজ্যের আরও একাধিক বিশ্ববিদ্যালয় থেকে এই ধরনের অভিযোগ উঠে আসে। ইতিমধ্যেই অভিযুক্তদের বিরুদ্ধে শাস্তিমূলক ব্যবস্থা নেওয়ার সিদ্ধান্তও নিয়েছে যাদবপুর বিশ্ববিদ্যালয়ের কর্মসমিতি। একাধিকবার সিনিয়রদের পড়াশোনা শেষ হয়ে গেলে বেড়িয়ে যেতে বলেছিল যাদবপুর বিশ্ববিদ্যালয় কর্তৃপক্ষ। কিন্তু তা মানা হয়নি। সেই ঘটনার পর বিশ্ববিদ্যালয় কর্তৃপক্ষ এবার আরও কড়া পদক্ষেপ নিয়েছে। বিশ্ববিদ্যালয়ের পক্ষ থেকে জারি করা নির্দেশিকায় বলা হয়েছে, আর কোনও সিনিয়র ছাত্র পড়াশোনা শেষ হওয়ার পর হস্টেল দখল করে থাকতে পারবে না। গবেষণার কাজ শেষ হলে বড়োজোড় একমাস হস্টেলে থাকতে পারবেন প্রাক্তন পড়ুয়ারা। তার বেশি নয়। কর্তৃপক্ষের মনে করেছেন, এই সিদ্ধান্তের মূল উদ্দেশ্য হল হস্টেলগুলিতে র‌্যাগিং বন্ধ করা ও নতুন ছাত্রছাত্রীদের নিরাপদ পরিবেশ নিশ্চিত করা।